b'\n_START_ARTICLE_\nM\xc3\xa5ke fortell hva du s\xc3\xa5\n_START_PARAGRAPH_\n\xc2\xabM\xc3\xa5ke fortell hva du s\xc3\xa5\xc2\xbb er en slagermelodi med melodi av Harry Bergstr\xc3\xb8m og tekst av Jakoc Hjelte. P\xc3\xa5 enkelte plateinnspillinger blir ogs\xc3\xa5 Juul Hansen nevnt som tekstforfatter, s\xc3\xa5 det er en del forvirring rundt dette. Den ble f\xc3\xb8rst sunget inn p\xc3\xa5 plate i 1954 av Gunnar Engedahl og Erling Stordahl med Rolf Syversens kvartett, men finnes i en rekke mer moderne innspillinger som p\xc3\xa5 Frem fra Glemselen kap.19 med Rita Engebretsen og med De Syngende Husm\xc3\xb8dre p\xc3\xa5 platen Husm\xc3\xb8drenes favoritter. Visa omhandler et skipsforlis, og mange har i senere tid knyttet sangen opp mot forliset til snurperen \xc2\xabBrenning\xc2\xbb, som gikk ned p\xc3\xa5 Stadhavet 1. mars 1956. Av et mannskap p\xc3\xa5 20 overlevde bare \xc3\xa9n. Erling Abelsen fra Straumen laget en dokumentarfilm om dette forliset og brukte melodien der, men teksten er alts\xc3\xa5 noen \xc3\xa5r eldre.'